Nafarroako Parlamentuko Mahaiak, 2022ko maiatzaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkeztutako galdera, Iruñerriko eskaintza industriala berrantolatzeari begira Lanbide Heziketako ikastetxe berri bat eraikitzeari buruzkoa (10-22/POR-00188).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko maiatzaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipe jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Nafarroako Gobernuaren eta Iruñerriko toki entitateen arteko elkarrizketa-konferentzian Gobernuko lehendakariak iragarri zuen Iruñerriko eskaintza industriala berrantolatzeari begira Lanbide Heziketako ikastetxe berri bat eraikiko dela. Zein dira hori eraikitzeko epeak, aurreikusitako lekua, behar den inbertsioa, ikastetxe berrira eramanen diren espezialitateak, zer ikastetxetatik eta mugimendu horiek sorraraziko dituzten espazioen erabilera?

Iruñean, 2022ko maiatzaren 2an

Foru parlamentaria: Pedro González Felipe